**ՀԻՄՆԱՎՈՐՈՒՄ**

**«ՌԱԶՄԻՄ ԵՂԻԱԶԱՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 29-36-րդ կետերի պահանջներին համապատասխան։

Աբովյան համայնքի ղեկավարին է դիմել Ռազմիկ Եղիազարյանը իրեն սեփականության իրավունքով պատկանող (հիմք` 2022 թվականի հունիսի 01-ի N 01062022-07-0134 վկայական) Աբովյան քաղաքի 8-րդ միկրոշրջան 5-րդ թաղամաս թիվ 1 հասցեում գտնվող 400 քառակուսի մետր մակերեսով բնակելի կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասի միջով ըստ «ՎԵՈԼԻԱ ՋՈՒՐ» ՓԲԸ-ի 2024 թվականի մայիսի 07-ի N ՄՇԿ 16626 պարզաբանման` անցնում է «ՎԵՈԼԻԱ ՋՈՒՐ» ՓԲԸ-ի կողմից շահագործվող d=40մմ ջրագիծ։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

Հաշվի առնելով վերը նշված հանգամանքը, առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2010 թվականի հուլիսի 17-ի N 269141 վկայական) Աբովյան քաղաքի 8-րդ միկրոշջան 5-րդ թաղամաս թիվ 2 հասցեում գտնվող 400 քառակուսի մետր մակերեսով բնակելի կառուցապատման հողամասի հետ: Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 15.03.2024թ. 097/Վ-024 և 097Ա/Վ-024 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող և համայնքային հողամասերի շուկայական արժեքները, գնահատվում են 10 308 000 դրամ յուրաքանչյուրը։

«Ռազմիկ Եղիազարյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**